Diari Oficial de la Generalitat Valenciana


Sumari del DOGV 5428, del 15-01-2007 (2006/14479)

Resolució de 13 de desembre de 2006, de la Direcció General de Recursos Humans, per la qual, com a execució d'una sentència, modifica la Resolució de 23 de gener de 2006 per la qual resol el procediment de provisió del procés extraordinari de consolidació d'ocupació per a la selecció i provisió de places d'assistent / treballador social en les institucions sanitàries dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2006/14065


Data del document
:   13-12-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * recurs administratiu
    * execució de sentència

Com a execució de la sentència ferma 50/05 del Jutjat Contenciós Administratiu número 7 de València, per la qual estima el recurs contenciós administratiu interposat per Pilar Sayas Alcaide contra la resolució de 25 de març de 2004 del director general de Recursos Humans de la Conselleria de Sanitat per la qual desestima el recurs interposat contra la Resolució de 7 de gener de 2004, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'assistent / treballador social en les institucions sanitàries dependents de la Conselleria de Sanitat, la qual s'anul·la, perquè és contrària a dret, amb retroacció d'actuacions, i reconeix com a situació jurídica individualitzada el dret de l'actora que el tribunal li valore els mèrits presentats el 23 d'abril de 2003, amb les conseqüències jurídiques que se'n deriven.
D'acord amb la resolució de la sentència esmentada, s'ha modificat la Resolució de 7 de gener de 2004 del director general de Recursos Humans per la qual fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'assistent / treballador social en les institucions sanitàries dependents de la Conselleria de Sanitat, incloent-hi Pilar Sayas Alcaide.
Igualment, com a execució de la sentència esmentada adés, la Resolució de 18 d'octubre de 2006 del director general de Recursos Humans va modificar la Resolució de 26 de març de 2004, per la qual es declara en situació d'expectativa de destinació els aspirants que han superat el concurs - oposició del procés extraordinari de consolidació d'ocupació per a la selecció i provisió de places d'assistent / treballador social en les institucions sanitàries dependents de la Conselleria de Sanitat, incloent-hi Pilar Sayas Alcaide amb una qualificació final de 117,72 punts i excloent-ne Lucia Soler Llorens, i s'obri novament per a la interessada el termini de participació en la fase de provisió, resolució publicada en el Diari Oficial de la Generalitat número 5.381 de 06.11.2006.
Tenint en compte que la sentència obliga a retrotraure actuacions i que la inclusió de Pilar Sayas Alcaide en la fase de provisió comporta una nova adjudicació de places.
Per tant, i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.
Fent ús de les competències per a què em delega l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega per a algunes competències en matèria de personal, resolc:
Primer
Nomenar personal estatutari fix Pilar Sayas Alcaide en la categoria d'assistent/treballador social.
Segon
Modificar l'annex II de la Resolució de 23 de gener de 2006 per la qual es resol el procediment de provisió del procés extraordinari de consolidació d'ocupació per a la selecció i provisió de places d'assistent / treballador social, en el qual s'adjudiquen les destinacions als participants en la fase de provisió, i publicar-lo novament complet.
Els cessament de les persones afectades per la nova adjudicació es produïx l'endemà de la publicació d'esta resolució en el Diari Oficial de la Generalitat. El termini de presa de possessió serà com a màxim d'un mes, comptador a partir de l'endemà del cessament. Este període no és retribuït.
Si l'aspirant no pren possessió de la plaça que se li adjudica en el termini indicat, perd tots els drets derivats de la participació en la convocatòria.
Tercer
Donar per executada la sentència ferma 50/05, del Jutjat Contenciós Administratiu número 7 de València.
Contra la resolució esmentada pot interposar-s'hi un incident d'execució de sentència davant del Jutjat del Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la publicació.
València, 13 de desembre de 2006.- El director general de Recursos Humans: José Cano Pascual.